Publication: Magyar Közlöny
Issue: MK-2011-14 (Year: 2011, Number: 14)
Era: contemporary
Section: A Kartát kihirdetõ 2009. évi VI. törvény 1. § (2) bekezdésébõl kitûnõen a Magyar Köztársaság nem vállalt
Paragraph Index: 545

(2)–(3) bekezdése is, amely kimondja a munkáltató indokolási kötelezettségét, elõírja, hogy az indokolásból a felmondás okának világosan ki kell tûnnie, és vita esetén a felmondás indokának valóságát és okszerûségét a munkáltatónak kell bizonyítania. A felmondás indoka csak a munkavállaló képességeivel, a munkaviszonnyal kapcsolatos magatartásával, illetve a munkáltató mûködésével összefüggõ ok lehet. Az Alkotmánybíróság eddigi gyakorlatában még nem vizsgálta kifejezetten azt a kérdést, hogy a munkavégzésre irányuló jogviszonyok munkáltató által történõ egyoldalú megszüntetése esetén az indokolási kötelezettség tekinthetõ-e az Alkotmány 70/B. § (1) bekezdésében szabályozott munkához való jog védelmét szolgáló, olyan garanciális szabálynak, amelynek szabályozása intézményvédelmi kötelezettségébõl eredõen az államot terheli. Eddigi határozataiban az Alkotmánybíróság minden esetben az adott munkavégzésre irányuló jogviszony jogi természetébõl, törvényi konstrukciójából indult ki, amikor a jogviszony munkáltató általi megszüntetésének feltételeit szabályozó törvényi rendelkezések alkotmányosságáról döntött. E határozataiban eltérõ alkotmányossági mércét alkalmazott az Mt. által szabályozott munkaviszonyok megszüntetésére vonatkozó és a közszolgálati jogviszonyok megszüntetését szabályozó rendelkezések megítélése során. Az Mt. által szabályozott munkaviszonyok tekintetében, – amely munkaviszonyok szerzõdésen alapuló jogviszonyok –, a szerzõdési szabadságból vezette le a munkáltató szabad felmondási jogát. Az Alkotmánybíróság kialakult gyakorlatában önálló alkotmányos jogként értékeli a szerzõdéses szabadságot, amely nem alapjog, nem részesül az alkotmányos alapjogokat megilletõ védelemben, de mint az Alkotmány 9. § (1) bekezdésében szabályozott piacgazdaság lényegi eleme, az Alkotmány védelme alatt áll, s így az Alkotmánybíróság által ellenõrzött korlátai

Source: https://magyarkozlony.hu/hivatalos-lapok/8f65c53c3f4493a061b95b7d0b858c0d5b5ad7b5/dokumentumok/944b7ce16c10df93e3a6ade46bf0a37c30262bd8/letoltes